Müügipunkt

Müügipunkt (inglise keeles point of sale, POS) on arvutipõhine süsteem, mis võimaldab kliendil müügipunktis ostu sooritada ja arveldada.

See koosneb terminalidega ühendatud põhiarvutist ja seda toetavatest lisaseadmetest, nagu vöötkoodilugerid, makseterminalid. Müügipunktisüsteemid võib asutuse tüübi järgi jagada kaheks: kaubanduses kasutatavateks ja külastusasutustes kasutatavateks süsteemideks.What is a POS system? Erply bussiness software. Kasutatud 08.12.2018

Müügipunktisüsteem võimaldab müüjal täpselt jälgida, mida on müüdud ja kui palju selle pealt raha saadud. Selle põhjal saab näha, milline on nõudlus ning selle põhjal planeerida edasist käitumist.

 Seadmed 
Põhilised seadmed, mida on vaja POS-süsteemi kasutamiseks:

 põhiarvuti (vajalik, kui kasutada kohapealset süsteemi);
 monitor;
 vöötkoodiluger;
 POS-terminal ehk kaardimakseterminal;
 tšekiprinter;
 kassasahtel.

 Põhiarvuti 
Põhiarvuti on vajalik, kui kasutada kohapealset süsteemi. Pilvepõhise süsteemi puhul saab pilves olevatele andmetele ligi pääseda ükskõik millise internetipõhise seadmega, millel on selleks luba olemas.

Põhiarvutisse on alla laaditud litsentsitud müügipunkti tarkvara. Müügipunkti seadmetelt saadud andmed saadetakse kohe põhiarvutisse ja salvestatakse. Ettevõtte süsteemi salvestatud andmetele on võimalik juurde pääseda vaid põhiarvuti kaudu. Põhiarvutisse alla laaditud tarkvara tuleb korrapäraselt lasta spetsialistil värskendada, et süsteem töötaks sujuvalt.

Põhiarvuti hoiustamiseks on vaja eraldi lukustatud tagaruumi, et volitamata isikutel poleks arvutile juurdepääsu. Põhiarvuti tarkvara kasutamiseks pole vaja internetiühendust.

 Monitor/kassaaparaat 
Tänapäeval kasutatakse klassikalist kassaaparaati harva, sest tavaliselt on see asendatud mõnda teist tüüpi monitoriga. Monitorina kasutatakse harilikult arvuti, tahvelarvuti või muu nutiseadme ekraani. Monitorid vajavad töötamiseks operatsioonisüsteemi ja müügipunktis kasutatavat tarkvara. Igas kassas peab olema eraldi monitor.Vissers, S. (2016). POS hardware: what do you really need? Merchant maverick. Kasutatud 11.12.2018

 Vöötkoodiluger 
Traditsiooniline vöötkoodiluger ehk vöötkoodiskanner on käeshoitav seade, mis edastab tarkvarale info toote kohta. Käeshoitaval vöötkoodilugeril on tavaliselt ka hoidik. Vöötkoodiluger võib olla ehitatud kassaaparaadi külge või töötada tahvelarvuti kaamera kaudu. Mõned vöötkoodilugerid suudavad peale tavalise (UPC-) vöötkoodi tuvastada QR-koode.

 Kaardimakseterminal 
Kaardimakseterminaliga (POS-terminal) on võimalik vastu võtta kaardimakseid. Kaardimakseterminal aktsepteerib kiipkaarte ja/või NFC-makseid. Mõned kaardimakseterminalid prindivad ka tšekke.

 Tšekiprinter 
Tšekiprinter prindib välja kassatšeki.

 Kassasahtel 
Kassasahtel on vajalik sularaha turvaliseks hoiustamiseks. See võib olla monitoriga/kassaaparaadiga ühendatud juhtme abil või olla juhtmevaba.

 Tarkvara 
Müügipunkti toimimiseks on vaja tarkvara, mis toimib koostöös vajaliku riistvara ehk seadmetega.What is POS software? analysis of features, benefits and pricing. Finances online. Kasutatud 10.12.2018,https://financesonline.com/pos-software-analysis-features-benefits-pricing/ POS-tarkvarasid on erinevaid. Süsteemi valik sõltub ettevõtte vajadustest.

 Kasutatavad süsteemid 
POS-süsteemide kolm põhilist kategooriat on

 kohapealne süsteem,
 pilvepõhine süsteem,Guinn, J. What is a point of sale system? Software advice. Kasutatud 08.12.2018, https://www.softwareadvice.com/resources/what-is-a-point-of-sale-system/
mobiilne süsteem.

 Kohapealne süsteem 
Kohapealne süsteem on tuntuim ettevõtetes kasutatav müügipunktisüsteem. Selle kasutamiseks tuleb osta tarkvara litsents ja laadida tarkvara alla arvutisüsteemi või serveritesse. Selle süsteemi puhul vastutab firma ise tarkvara hoolduse eest ja hooldust peaks tegema seda ala tundev IT-spetsialist. Seda süsteemi eelistavad pigem suured ettevõtted.Comparison of cloud-based and on-premise POS systems. Finances online. Kasutatud 08.12.2018, https://financesonline.com/comparison-of-cloud-based-and-on-premise-pos-systems/#advantageonpremise

Kohapealne süsteem on turvaline, sest see pole ühendatud internetiga ja seega on raskem pääseda ligi süsteemi andmetele. Selle süsteemi toimimiseks on vaja eraldi ruumi, kus asub põhiarvuti koos tarkvara ja kõikidelt lisaseadmetelt tulnud andmetega, mida tuleb hoida turvalisuse kaalutlustel lukustatuna.Cloud vs. on premise back-office systems: comparing the pros and cons. NCC. Kasutatud 08.12.2018, https://www.nccusa.com/cloud-vs-premise-back-office-systems-comparing-pros-cons/

 Pilvepõhine süsteem 
Pilvepõhine süsteem, tuntud ka kui SaaS-lahendus (lühend ingliskeelsest väljendist software-as-a-service, eesti keeles "tarkvara teenusena"), on internetipõhine. Selle süsteemi puhul kasutatakse renditud juhtmevaba pilveandmetöötluse teenust ja pilves asuvat andmekeskust, st enda serverit pole vaja.Sebes, C. (2018). What is cloud point of sale, and how is it different from 'traditional' POS? Forbes. Kasutatud 08.12.2018, https://www.forbes.com/sites/forbestechcouncil/2018/05/25/what-is-cloud-point-of-sale-and-how-is-it-different-from-traditional-pos/#40f2ed751180 Internetitõrgete korral saab süsteemi endiselt kasutada, sest tehtud ostud sünkroonitakse enamasti hiljem automaatselt pilve.

Pilvepõhise töötluse rentimisel tuleb teha igakuiseid makseid vastupidi kohapealsele mudelile, kus litsents ostetakse korraga välja.Wong, K. Top features of a solid retail POS system on-premise vs cloud. Kasutatud 08.12.2018, https://web.archive.org/web/20181209123609/https://pointofsale.com/2016102814997/Point-of-Sale-News/Top-Features-of-a-Solid-Retail-POS-System-On-premise-vs-Cloud.html Mõned pakkujad rendivad välja ka seadmeid ja vahetavad neid paari aasta tagant uute vastu. Seadmete kasutamise võimalus kajastub igakuises rendimakses. Tihti kasutatakse pilvepõhise süsteemi korral monitorina tahvelarvutit, kuid on pilvepõhiseid süsteeme, mis töötavad ka kohapealse mudeli tarbeks ostetud seadmetega.

 Mobiilne süsteem 
Mobiilset süsteemi (teise nimetusega mPOS) kasutatakse nutiseadmes, näiteks tahvelarvutis või nutitelefonis. Monitorina või ka POS-terminalina on kasutusel nutiseade, kuid ühendada saab ka lisaseadmeid, nagu vöötkoodiluger ja tšekiprinter.https://www.shopkeep.com/blog/mobile-point-of-sale-vs-mobile-payments-why-the-difference-matters#step-1 Üldiselt eelistatakse mobiilset süsteemi seetõttu, et seda on võimalik mugavalt kaasas kanda ja lihtne kasutada ning see on teistest süsteemidest odavam. Mobiilse süsteemi kasutamiseks on vaja nutiseadmesse alla laadida rakendus ning ühendada seade POS-terminaliga, vajaduse korral ka lisaseadmetega.https://squareup.com/townsquare/mpos-how-to-choose-the-right-mobile-pos-system Mobiilse süsteemi jaoks on olemas eraldi POS-terminalid, mida saab ühendada nutiseadmega.

Turvaline mobiilne süsteem vastab PCI-nõuetele ning võimaldab turvaliselt sooritada kaardimakseid või NFC-makseid. Mobiilne süsteem on ühendatud ettevõtte pangakontodega ning süsteemi andmed on krüpteeritud ja salvestatud pilve. Ostutšekk on võimalik saata ostja meilile, selle väljaprintimine pole otseselt vajalik.

 Süsteemi võimalused 
POS-süsteemi põhilised võimalused:

 müügiaruandlus,
 kliendihaldus,
 laoseisu haldus,
 töötajate haldus.

 Laoseisu haldus 
Kõikidel POS-süsteemidel peaks olema võimalus jälgida lao seisu. Laoseisu haldur näitab täpselt, kui palju on veel igat toodet laos. Tooteid on võimalik kategoriseerida, et muuta ülevaade lihtsamini jälgitavaks.

Viited
Point of Sale Software
Kategooria:Reklaam
Kategooria:Majandus